ᱞᱟᱛᱟᱨ ᱫᱤᱵᱟᱝ ᱜᱷᱟᱹᱴᱤ ᱦᱚᱱᱚᱛ

ᱞᱟᱛᱟᱨ ᱫᱤᱵᱟᱝ ᱜᱷᱟᱹᱴᱤ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱨᱳᱭᱤᱝ ᱠᱟᱱᱟ ᱾ National Portal of India : Know India : Districts of India ᱞᱟᱛᱟᱨ ᱫᱤᱵᱟᱝ ᱜᱷᱟᱹᱴᱤ ᱫᱚ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱯᱩᱨᱩᱵᱽ ᱱᱟᱠᱷᱟ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱜᱮᱢᱚᱬ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱨᱳᱭᱤᱝ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱤᱵᱟᱝ ᱱᱟᱹᱭ ᱨᱮᱭᱟᱜ ᱧᱩᱛᱩᱢ ᱞᱮᱠᱟᱛᱮ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾ ᱫᱤᱵᱟᱝ ᱱᱟᱹᱭ ᱥᱟᱶ ᱥᱟᱶᱛᱮ ᱱᱚᱰᱮ ᱫᱚ ᱟᱨ ᱦᱚᱸ ᱟᱹᱰᱤ ᱜᱟᱱ ᱱᱟᱹᱭ ᱢᱮᱱᱟᱜ-ᱟ ᱾

ᱱᱚᱣᱟ ᱠᱚ ᱱᱟᱹᱭ ᱨᱮ ᱵᱽᱨᱚᱦᱢᱚᱯᱩᱛᱨᱚ ᱱᱟᱹᱭ ᱜᱮ ᱡᱚᱛᱚ ᱠᱷᱚᱱ ᱢᱟᱨᱟᱝ-ᱟ ᱾ ᱫᱤᱵᱟᱝ ᱱᱟᱹᱭ ᱫᱚ ᱵᱽᱨᱚᱦᱢᱚᱯᱩᱛᱨᱚ ᱱᱟᱹᱭ ᱨᱮᱭᱟᱜ ᱪᱟᱸᱜᱟ ᱱᱟᱹᱭ ᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱩᱛᱚᱨ ᱱᱟᱠᱷᱟ ᱨᱮ ᱫᱤᱵᱟᱝ ᱜᱷᱟᱹᱴᱤ ᱦᱚᱱᱚᱛ, ᱯᱩᱨᱩᱵᱽ ᱨᱮ ᱞᱳᱦᱤᱛ ᱟᱨ ᱢᱮᱠ ᱢᱳᱦᱚᱱ ᱞᱟᱭᱤᱱ, ᱯᱩᱪᱷᱤᱢ ᱨᱮ ᱯᱩᱨᱩᱵᱽ ᱥᱤᱭᱟᱝ, ᱟᱨ ᱫᱩᱠᱷᱤᱱ ᱨᱮᱫᱚ ᱟᱥᱟᱢ ᱨᱮᱭᱟᱜ ᱛᱤᱱᱥᱩᱠᱤᱭᱟ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱦᱮᱢᱟᱞ ᱵᱩᱨᱩ ᱫᱟᱥᱱᱟ ᱨᱮ ᱵᱚᱥᱠᱚᱫ ᱠᱟᱛᱮ ᱢᱮᱱᱟᱜ-ᱟ ᱟᱨ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱒᱖᱕᱕ ᱠᱤᱞᱚ ᱢᱤᱴᱚᱨ ᱩᱥᱩᱨ ᱨᱮ ᱢᱮᱱᱟᱜ-ᱟ ᱾ ᱞᱟᱛᱟᱨ ᱫᱤᱵᱟᱝ ᱜᱷᱟᱹᱴᱤ ᱫᱚ ᱟᱹᱰᱤ ᱪᱚᱨᱚᱠ ᱧᱮᱢᱮᱞ ᱴᱚᱴᱷᱟ ᱠᱟᱱᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱰᱮ ᱫᱚ ᱵᱚᱨᱚᱯᱷ ᱛᱮ ᱫᱟᱯᱟᱞ ᱟᱠᱟᱱ ᱪᱚᱴᱟᱛ, ᱥᱚᱠᱚᱲ ᱵᱚᱠᱚᱲ ᱱᱟᱹᱭ, ᱜᱟᱺᱦᱤᱨ ᱜᱷᱟᱹᱴᱤ ᱟᱨ ᱪᱚᱨᱚᱠ ᱪᱮᱦᱨᱟ ᱵᱤᱨ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾ ᱟᱡᱟᱜ ᱪᱮᱦᱨᱟᱱ ᱵᱤᱨ ᱠᱷᱟᱹᱛᱤᱨ ᱱᱚᱣᱟ ᱴᱚᱴᱷᱟ ᱫᱚ ᱦᱚᱲ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱥᱩᱨ ᱥᱩᱯᱩᱨ ᱘᱐% ᱵᱤᱨ ᱫᱚ ᱜᱟᱡᱟᱲ ᱵᱤᱨ ᱛᱮ ᱯᱚᱴᱚᱢ ᱮᱥᱮᱫ ᱟᱠᱟᱱᱟ ᱾ ᱵᱤᱨ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱟᱹᱰᱤ ᱞᱮᱠᱟᱱ ᱫᱟᱨᱮ ᱱᱟᱹᱬᱤ ᱟᱨ ᱡᱤᱵᱽ ᱡᱤᱭᱟᱹᱞᱤ ᱠᱚ ᱧᱮᱞ ᱫᱟᱲᱟᱭᱟ ᱠᱚᱣᱟ ᱾ ᱚᱨᱩᱱᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱥᱚᱨᱠᱟᱨ ᱫᱚ ᱱᱚᱰᱮ ᱟᱹᱰᱤ ᱜᱟᱱ ᱵᱤᱨ ᱡᱟᱱᱣᱟ ᱨᱟᱠᱷᱟᱱ ᱮ ᱛᱷᱟᱯᱚᱱ ᱟᱠᱟᱫ-ᱟ ᱾

ᱥᱤᱨᱡᱚᱱ ᱨᱮᱭᱟᱜ ᱪᱚᱨᱚᱠ ᱨᱩᱯ ᱨᱚᱝ ᱵᱟᱹᱜᱤ ᱠᱟᱛᱮ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱱᱚᱰᱮᱱ ᱠᱚ ᱴᱚᱴᱷᱟᱣᱟᱨᱤ ᱵᱚᱥᱠᱚᱫᱤᱭᱟᱹ ᱠᱚ ᱥᱟᱶ ᱦᱚᱸ ᱠᱚ ᱧᱟᱯᱟᱢ ᱫᱟᱲᱮᱭᱟᱜ ᱜᱮᱭᱟ ᱾ ᱱᱚᱰᱮᱱ ᱠᱚ ᱵᱟᱹᱲᱛᱤ ᱵᱚᱥᱠᱚᱫᱤᱭᱟᱹ ᱫᱚ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱨᱤᱱ ᱦᱚᱲ ᱠᱟᱱᱟ ᱠᱚ ᱾ ᱱᱩᱠᱩᱣᱟᱜ ᱞᱟᱠᱪᱟᱨ ᱨᱮᱭᱟᱜ ᱠᱷᱩᱵ ᱪᱚᱨᱚᱠ ᱨᱩᱯ ᱨᱚᱝ ᱧᱮᱞ ᱡᱚᱝ ᱟᱨ ᱩᱱᱠᱩ ᱠᱚ ᱧᱟᱯᱟᱢ ᱠᱚ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱟᱹᱫᱤᱵᱟᱹᱥᱤ ᱠᱚ ᱥᱟᱶ ᱧᱟᱯᱟᱢ ᱛᱟᱭᱚᱢ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱰᱮᱱᱟᱜ ᱵᱤᱨ ᱫᱟᱬᱟᱱ ᱨᱮ ᱨᱟᱹᱥᱠᱟᱹ ᱠᱚ ᱟᱢᱮᱴ ᱫᱟᱲᱮᱭᱟᱜ-ᱟ ᱾ ᱡᱩᱣᱟᱹᱱ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱱᱚᱣᱟ ᱵᱩᱨᱩ ᱨᱮ ᱪᱩᱦᱩᱞ ᱯᱮᱨᱮᱡ ᱥᱟᱸᱜᱷᱟᱨ ᱨᱮᱭᱟᱜ ᱨᱟᱹᱥᱠᱟᱹ ᱦᱚᱸᱠᱚ ᱦᱟᱛᱟᱣ ᱫᱟᱲᱮᱭᱟᱜ-ᱟ ᱾ ᱱᱚᱣᱟ ᱠᱚ ᱥᱟᱶ ᱥᱟᱶᱛᱮ ᱱᱚᱰᱮᱱᱟᱜ ᱱᱟᱹᱭ ᱨᱮ ᱣᱟᱴᱚᱨ ᱥᱯᱳᱴᱥ ᱨᱮᱭᱟᱜ ᱨᱟᱹᱥᱠᱟᱹ ᱦᱚᱸ ᱦᱟᱛᱟᱣ ᱜᱟᱱᱚᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱥᱟᱶᱛᱮ ᱱᱚᱣᱟ ᱴᱚᱴᱷᱟ ᱫᱚ ᱱᱟᱜᱟᱢᱤᱭᱟᱹ ᱟᱨ ᱡᱟᱹᱫᱩᱞᱟᱹᱲᱤᱭᱟᱹ ᱠᱚ ᱴᱷᱮᱱ ᱦᱚᱸ ᱜᱚᱨᱚᱡᱽ ᱫᱚ ᱥᱚᱢᱟᱱ ᱜᱮᱭᱟ ᱪᱮᱫᱟᱜ ᱥᱮ ᱩᱱᱠᱩ ᱠᱚ ᱞᱟᱹᱜᱤᱫ ᱫᱚ ᱱᱚᱰᱮ ᱡᱚᱛᱚ ᱞᱮᱠᱟᱱᱟᱜ ᱢᱮᱱᱟᱜ-ᱟ ᱾

 ᱯᱨᱚᱥᱟᱥᱚᱱᱤᱠ ᱵᱚᱰ 

 ᱰᱟᱸᱵᱩᱠ
 ᱫᱮᱥᱟᱞᱤ
 ᱦᱩᱱᱞᱤ
 ᱠᱳᱨᱳᱱᱩ
 ᱨᱳᱭᱤᱝ

 ᱢᱩᱠᱷᱤᱭᱟᱹ ᱢᱩᱦᱤᱛ 

 ᱢᱟᱭᱩᱫᱤᱭᱟ 
ᱱᱚᱣᱟ ᱫᱚ ᱦᱮᱢᱟᱞ ᱵᱩᱨᱩ ᱨᱮᱭᱟᱜ ᱨᱮᱭᱤᱝ ᱠᱷᱚᱱ ᱥᱩᱨ ᱥᱩᱯᱩᱨ ᱕᱖ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱣᱟ ᱴᱚᱴᱷᱟ ᱫᱚ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱪᱮᱫᱟᱜ ᱥᱮ ᱱᱚᱣᱟ ᱨᱮᱭᱟᱜ ᱥᱟᱺᱜᱤᱧ ᱫᱷᱟᱹᱵᱤᱡ ᱯᱟᱥᱱᱟᱣ ᱟᱠᱟᱱ ᱛᱟᱥᱟᱫ ᱨᱮᱭᱟᱜ ᱢᱟᱴ ᱥᱟᱸᱜᱷᱟᱨᱤᱭᱟᱹ ᱠᱚᱣᱟᱜ ᱢᱚᱱᱮᱭ ᱢᱩᱦᱤᱛ ᱩᱛᱟᱹᱨᱟ ᱾ ᱨᱟᱵᱟᱝ ᱫᱤᱱ ᱫᱚ ᱱᱚᱰᱮ ᱵᱚᱨᱚᱯᱷᱡᱟᱹᱲᱤ ᱨᱮᱭᱟᱜ ᱨᱟᱹᱥᱠᱟᱹ ᱦᱚᱸ ᱦᱟᱛᱟᱣ ᱜᱟᱱᱚᱜ-ᱟ ᱾ ᱰᱤᱥᱮᱢᱵᱚᱨ-ᱢᱟᱨᱪ ᱨᱮ ᱱᱚᱰᱮ ᱫᱚ ᱟᱹᱰᱤ ᱵᱟᱹᱲᱛᱤ ᱵᱚᱨᱚᱯᱷᱡᱟᱹᱲᱤ ᱦᱩᱭᱩᱜ-ᱟ ᱾ ᱚᱱᱟ ᱚᱠᱛᱚᱨᱮ ᱱᱚᱣᱟ ᱴᱚᱴᱷᱟ ᱫᱚ ᱫᱤᱱ ᱥᱟᱨᱟ ᱥᱟᱹᱱᱛᱤ ᱜᱮ ᱛᱟᱦᱮᱸᱱᱟ ᱾ ᱵᱚᱨᱚᱯᱷᱡᱟᱹᱲᱤ ᱚᱠᱛᱚ ᱨᱮ ᱱᱚᱰᱮᱱᱟᱜ ᱪᱮᱦᱨᱟᱱ ᱧᱮᱞ ᱡᱚᱝ ᱞᱟᱭᱚᱠ ᱛᱟᱦᱮᱸᱱᱟ ᱾ ᱨᱮᱭᱤᱝ ᱠᱷᱚᱱ ᱱᱚᱰᱮ ᱫᱷᱟᱹᱵᱤᱡ ᱫᱚ ᱥᱩᱢᱩᱝ ᱟᱫᱷᱟ ᱜᱷᱚᱱᱴᱟ ᱨᱮᱜᱮ ᱥᱮᱴᱮᱨ ᱜᱟᱱᱚᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱡᱤᱨᱟᱹᱣᱜ ᱞᱟᱹᱜᱤᱫ ᱱᱚᱰᱮ ᱫᱚ ᱟᱹᱰᱤᱜᱟᱱ ᱜᱮᱥᱴ ᱦᱟᱣᱩᱥ ᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱜᱮᱥᱴ ᱦᱟᱣᱩᱥ ᱠᱷᱚᱱ ᱱᱟᱥᱮ ᱥᱟᱺᱜᱤᱧ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚ ᱵᱟᱱᱟ, ᱵᱤᱨ ᱢᱮᱨᱚᱢ ᱟᱨ ᱩᱰᱟᱹᱣᱜ ᱠᱟᱱ ᱛᱩᱲ ᱦᱚᱸᱠᱚ ᱧᱮᱞ ᱫᱟᱲᱮᱭᱟ ᱠᱚᱣᱟ ᱾ 

 ᱢᱤᱦᱟᱣᱳ ᱡᱷᱟᱨᱱᱟ 
ᱱᱚᱣᱟ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱟᱹᱰᱤ ᱜᱮ ᱪᱮᱦᱨᱟᱱ ᱧᱮᱢᱮᱞ ᱴᱚᱴᱷᱟ ᱠᱟᱱᱟ ᱾ ᱫᱚᱨᱮᱭᱟ ᱞᱟᱛᱟᱨ ᱠᱷᱚᱱ ᱱᱚᱣᱟ ᱨᱮᱭᱟᱜ ᱩᱥᱩᱞ ᱫᱚ ᱓᱐᱐᱐ ᱯᱷᱩᱴ ᱢᱮᱱᱟᱜ-ᱟ ᱾ ᱨᱮᱭᱤᱝ ᱠᱷᱚᱱ ᱱᱚᱰᱮ ᱫᱷᱟᱹᱵᱤᱡ ᱫᱚ ᱟᱹᱰᱤ ᱟᱞᱜᱟ ᱛᱮᱜᱮ ᱥᱮᱴᱮᱨ ᱜᱟᱱᱚᱜ-ᱟ ᱾ ᱱᱚᱣᱟ ᱫᱚ ᱨᱳᱭᱤᱝ ᱠᱷᱚᱱ ᱑᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱡᱷᱟᱨᱱᱟ ᱨᱮᱭᱟᱜ ᱫᱟᱜ ᱫᱚ ᱟᱹᱰᱤ ᱜᱮ ᱯᱷᱟᱨᱪᱟ ᱜᱮᱭᱟ ᱾ ᱡᱷᱟᱨᱱᱟ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱰᱤ ᱜᱟᱱ ᱵᱤᱨ ᱜᱮᱰᱮ ᱠᱚ ᱧᱮᱞ ᱫᱟᱲᱮᱭᱟ ᱠᱚᱣᱟ ᱾ ᱱᱚᱣᱟ ᱡᱷᱟᱨᱱᱟ ᱫᱚ ᱥᱩᱨ ᱥᱩᱯᱩᱨ ᱔ ᱠᱤᱞᱚ ᱢᱤᱴᱚᱨ ᱮᱨᱤᱭᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱡᱷᱟᱨᱱᱟ ᱥᱩᱨ ᱠᱚᱨᱮᱱᱟᱜ ᱡᱟᱭᱜᱟ ᱦᱚᱸ ᱟᱹᱰᱤ ᱜᱮ ᱪᱚᱨᱚᱠ ᱪᱮᱦᱨᱟᱦᱟ ᱾ ᱡᱷᱟᱨᱱᱟ ᱨᱮ ᱥᱟᱸᱜᱷᱟᱨᱚᱭᱟᱹ ᱠᱚ ᱞᱟᱹᱣᱠᱟᱹᱪᱟᱹᱞᱩ ᱨᱮᱭᱟᱜ ᱨᱟᱹᱥᱠᱟᱹ ᱦᱚᱸᱠᱚ ᱟᱢᱮᱴ ᱫᱟᱲᱮᱭᱟᱜ-ᱟ ᱾ ᱡᱷᱟᱨᱱᱟ ᱥᱩᱨ ᱨᱮᱜᱮ ᱵᱤᱨ ᱦᱚᱸ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚ ᱴᱨᱮᱠᱤᱝ ᱨᱮᱭᱟᱜ ᱨᱟᱹᱥᱠᱟᱹ ᱠᱚ ᱦᱟᱛᱟᱣ ᱫᱟᱲᱮᱭᱟᱜ-ᱟ ᱾ ᱱᱚᱣᱟ ᱡᱷᱟᱨᱱᱟ ᱨᱮᱫᱚ ᱢᱤᱫᱴᱟᱹᱝ ᱦᱚᱸ ᱦᱟᱹᱠᱩ ᱵᱟᱹᱱᱩᱜ ᱠᱚᱣᱟ ᱾ ᱱᱚᱣᱟ ᱛᱮᱪᱟᱱᱨᱮ ᱚᱛᱱᱚᱜᱤᱭᱟᱹ ᱠᱚᱣᱟᱜ ᱢᱟᱱᱟᱣ ᱫᱚ ᱱᱚᱣᱟ ᱡᱮ ᱱᱚᱣᱟ ᱡᱷᱟᱨᱱᱟ ᱨᱮᱫᱚ ᱡᱤᱣᱤᱫᱚᱜ ᱨᱮᱭᱟᱜ ᱜᱩᱱ ᱵᱟᱹᱱᱩᱜ ᱟᱱᱟ ᱾ ᱚᱱᱟ ᱠᱷᱟᱹᱛᱤᱨ ᱱᱚᱣᱟ ᱨᱮᱫᱚ ᱦᱟᱹᱠᱩ ᱡᱤᱣᱤᱫ ᱵᱟᱠᱚ ᱛᱟᱦᱮᱸ ᱫᱟᱲᱮᱭᱟᱜ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 
 Official website

ᱛᱷᱚᱠ:2011 establishments in Arunachal Pradesh
ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ